Transformers (elokuvasarja)

Transformers on Hasbron ajoneuvoiksi muuntautuviin lelurobotteihin pohjautuva elokuvasarja. Michael Bay ohjasi viisi ensimmäistä elokuvaa: "Transformers" (2007), ' (2009), ' (2011), "Transformers – Tuhon aikakausi" (2014) ja ' (2017); Travis Knight ohjasi spin-off -elokuvan "Bumblebee" (2018); ja Steven Caple Jr. ohjasi elokuvan ' (2023)
Elokuvat.
Alkuperäinen sarja.
"Transformers" (2007).
Elokuvassa Sam Witwicky (Shia LaBeouf) ostaa itselleen auton, joka paljastuu lopulta Autobotiksi nimeltä Bumblebee, joka on kotoisin planeetta Cybertronilta. Hän ja hänen ihastuksensa kohde, Mikaela Banes (Megan Fox) tapaavat lopulta lisää Autobotteja, mukaan lukien heidän johtajansa, Optimus Primen (Peter Cullen). Heiltä saavat kuulla voimallisesta kuutiosta nimeltä Allspark, sekä sitä jahtaavista pahoista Decepticoneista ja heidän johtajastaan, Megatronista (Hugo Weaving). Elokuvan ensi-ilta oli 3. heinäkuuta 2007.
"Transformers: Kaatuneiden kosto" (2009).
Elokuva sijoittuu kaksi vuotta "Transformersin" tapahtumien jälkeen. Sam alkaa nähdä outoja symboleita ja Constructiconit herättävät Megatronin yhdellä Allsparkin kappaleista. Samalla ilmenee, että Decepticonien todellinen johtaja onkin Fallen (Tony Todd), joka oli alun perin yksi seitsemästä alkuperäisestä Primesta. Elokuvan ensi-ilta oli 24. kesäkuuta 2009.
"Transformers: Kuun pimeä puoli" (2011).
Elokuva sijoittuu kolme vuotta "Kaatuneiden koston" tapahtumien jälkeen. Sam Witwicky ottaa ensimmäiset aikuisuuden askeleensa. Samaan aikaan Autobotit saavat tietää entisen johtajansa, Sentinel Primen (Leonard Nimoy), komennossa olleen aluksen, Arkin, tehneen pakkolaskun Kuuhun vuonna 1961. Toisin kuin edelliset elokuvat, tämä oli ensimmäinen 3D-kameroilla kuvattu. Elokuvan ensi-ilta oli 29. kesäkuuta 2011.
"Transformers – Tuhon aikakausi" (2014).
Elokuva sijoittuu viisi vuotta "Kuun pimeän puolen" tapahtumien jälkeen. Chicagon kärsimien tuhojen vuoksi CIA:n agentti Harold Attinger (Kelsey Grammer) on luonut erikoisryhmän Cemetery Wind, jonka tavoitteena on eliminoida kaikki transformerit. Eräänä päivänä yksinhuoltajaisä ja mekaanikko Cade Yeager (Mark Wahlberg) ja hänen tyttärensä Tessa (Nicola Peltz) löytävät piileskelevän Autobottijohtaja Optimus Primen. Tämän myötä he päätyvät puolustamaan tätä ja muita Autobotteja paitsi Cemetery Windiltä myös palkkionmetsästäjä Lockdownilta (Mark Ryan). Elokuvan ensi-ilta oli 27. kesäkuuta 2014.
"Transformers: Viimeinen ritari" (2017).
Uusi järjestö nimeltä TRF ("Transformer Reaction Force") metsästää transformereita, joita on alkanut saapua Maahan yhä enemmän. Sillä välin englantilaisjaarli ja historioitsija Sir Edmund Burton (Anthony Hopkins) värvää sekä Cade Yeagerin että Oxfordin yliopiston professori Viviane Wemblyn (Laura Haddock) estämään Quintessaa (Gemma Chan) ja tämän aivopesemää Optimus Primea tuhoamasta Maata. Elokuvan ensi-ilta oli 21. kesäkuuta 2017. Tämä on viimeinen Michael Bayn ohjaama "Transformers"-elokuva.
Uusi sarja.
"Bumblebee" (2018).
Spin-off -elokuva keskittyy Bumblebeehen, joka saapuu Maahan vuonna 1987, mutta menettää puhekykynsä ja muistinsa. Hänet löytää teini-ikäinen tyttö nimeltä Charlie Watson (Hailee Steinfeld), joka päätyy piilottelemaan häntä perheeltään, sekä Sektori 7:n agenteilta ja Decepticoneilta. Elokuvan ensi-ilta oli 21. joulukuuta 2018. Sen ohjasi Travis Knight ja käsikirjoitti Christina Hodson.
"Transformers: Rise of the Beasts" (2023).
Elokuva sijoittuu seitsemän vuotta "Bumblebeen" jälkeen. Entinen sotilas Noah Diaz (Anthony Ramos) sekä museon harjoittelija Elena Wallace (Dominique Fishback) päätyvät auttamaan Autobotteja sekä Maassa vuosituhansia piileskelleitä Optimus Primalin (Ron Perlman) johtamia Maximaleja suojelemaan Maata Scourgen (Peter Dinklage) johtamilta Terrorconeilta sekä näiden palvomalta Unicronilta (Colman Domingo). Elokuvan ensi-ilta oli 9. kesäkuuta 2023. Sen ohjasi Steven Caple Jr. ja sen käsikirjoitti Joby Harold.
Muunnellut projektit.
"Transformers One" (2024).
Andrew Barrer ja Gabriel Ferrari palkattiin syyskuussa 2015 käsikirjoittamaan Cybertronin alkuperästä, Optimus Primen ja Megatronin menneisyyksistä sekä Autobottien ja Decepticonien välisen sodan alusta kertovan animaatioelokuvan työnimellä "Transformers One". Huhtikuussa 2020, Josh Cooley allekirjoitti sopimuksen elokuvan ohjaamisesta. Huhtikuussa 2024, "Transformers One" vahvistettiin elokuvan viralliseksi nimeksi, ja Chris Hemsworthin, Brian Tyree Henryn, Scarlett Johanssonin, Keegan-Michael Keyn, Jon Hammin ja Laurence Fishburnen paljastettiin ääninäyttelevän elokuvassa Orion Paxia / Optimus Primea, D-16:ta / Megatronia, Elita-1:tä, B-127:ää, Sentinel Primea ja Alpha Trionia. Sen oli alun perin tarkoitus olla esi-osa näytellyille elokuville, kunnes Cooley ilmoitti heinäkuussa 2024, että elokuva sijoittuu omaan jatkumoonsa. Elokuva sai ensi-iltansa 20. syyskuuta 2024.